Bohemia ye una rechión d'Europa Central que chunto con Moravia y a Silesia Checa fa actualment part d'a Republica Checa. A suya superficie ye de 52.063 km². A suya capital ye Praga. Ye rodeyata por montanyas por o sudueste (cordelera de Sumava y Cesky Les), por o norueste (monts Metalicos u Krusne Hory) y a lo noreste (Krkonose u Monts Chigants), montanyas totas dende on baixan ríos que confluyen en a Elba. Bohemia ye una unidat hidrografica y corresponde a la cuenca alta d'a Elba y dende o punto de vista cheolochico sería una plataforma y o relieve ye ondulato de fueras d'en as marguins. A vechetación forestal se conserva en as arias perifericas montanyosas, en o centro predominan os cautivos agricolas. Dica un pasato recient en Bohemia bi heba una important actividat menera. Bohemia ye una rechión muito industrializata.